CELEX: 31970R1523
Language: el
Date: 1970-07-29
Title: Κανονισμός (ΕΟΚ) αριθ. 1523/70 της Επιτροπής της 29ης Ιουλίου 1970 περί ταξινομήσεως των εμπορευμάτων στην διάκριση 02.01 A II α) 2 του κοινού δασμολογίου

Avis juridique important

|

31970R1523

Κανονισμός (ΕΟΚ) αριθ. 1523/70 της Επιτροπής της 29ης Ιουλίου 1970 περί ταξινομήσεως των εμπορευμάτων στην διάκριση 02.01 A II α) 2 του κοινού δασμολογίου  

Επίσημη Εφημερίδα αριθ. L 167 της 30/07/1970 σ. 0028 - 0028 Φινλανδική ειδική έκδοση: Κεφάλαιο 2 τόμος 1 σ. 0015  Δανική ειδική έκδοση: Σειρά I Κεφάλαιο 1970(II) σ. 0454  Σουηδική ειδική έκδοση: Κεφάλαιο 2 τόμος 1 σ. 0015  Αγγλική ειδική έκδοση: Σειρά I Κεφάλαιο 1970(II) σ. 0518  Ελληνική ειδική έκδοση: Κεφάλαιο 02 τόμος 1 σ. 0103  Ισπανική ειδική έκδοση: Κεφάλαιο 02 τόμος 1 σ. 0079  Πορτογαλική ειδική έκδοση : Κεφάλαιο 02 τόμος 1 σ. 0079 

ΚΑΝΟΝΙΣΜΟΣ (ΕΟΚ) αριθ. 1523/70 ΤΗΣ ΕΠΙΤΡΟΠΗΣ της 29ης Ιουλίου 1970 περί ταξινομήσεως των εμπορευμάτων στην διάκριση 02.01 Α II α) 2 του κοινού δασμολογίουΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 97/69 του Συμβουλίου της 16ης Ιανουαρίου 1969 περί των μέτρων που πρέπει να ληφθούν για την ομοιόμορφη εφαρμογή της ονοματολογίας του κοινού δασμολογίου(1), και ιδίως το άρθρο 3,  Εκτιμώντας:  ότι είναι αναγκαίες οι διατάξεις για την εξασφάλιση ενιαίας εφαρμογής της ονοματολογίας του κοινού δασμολογίου εν όψει της ταξινομήσεως των κρεάτων κατοικιδίων βοοειδών αποψυγμένων μερικά ή ολικά- ότι το κοινό δασμολόγιο που επισυνάπτεται στον κανονισμό (ΕΟΚ) αριθ. 950/68 του Συμβουλίου της 28ης Ιουνίου 1968(2) όπως τροποποιήθηκε για τελευταία φορά από τον κανονισμό (ΕΟΚ) αριθ. 1239/70 του Συμβουλίου της 29ης Ιουνίου 1970(3) αναφέρεται στην  διάκριση 02.01. Α II α) 1 τα κρέατα κατοικιδίων βοοειδών νωπών ή παγωμένων και στην διάκριση 02.01 Α II α) 2 τα κατεψυγμένα κρέατα των κατοικιδίων βοοειδών- ότι οι λέξεις "κρέατα νωπά ή παγωμένα" της υποδιαιρέσεως 02.01 Α II α) 1 δεν καλύπτουν και τα κρέατα που έχουν υποστεί επεξεργασία η οποία συνεπάγεται μεταβολή της συστάσεως τους όπως η κατάψυξη- ότι εξ άλλου, οι επεξηγηματικές συμειώσεις της ονοματολογίας των Βρυξελλών, κεφάλαιο 2, γενικές παρατηρήσεις, με τον τίτλο "διάκριση μεταξύ των κρεάτων και σφακτών του παρόντος κεφαλαίου και τα προϊόντα του κεφαλαίου 16" προσδιορίζουν ότι:  - η λέξη "νωπά" αναφέρεται στα προϊόντα στην φυσική τους κατάσταση- - η λέξη "παγωμένα" αναφέρεται στα προϊόντα τα παγωμένα και διατηρημένα σε θερμοκρασία 0 βαθμών Κελσίου περίπου η οποία όμως δεν προκαλεί κατάψυξη- - η λέξη "κατάψυξη" αναφέρεται στα προϊόντα που πάγωσαν μέχρι καταψύξεως των εσωτερικών τμημάτων τους- ότι τα κρέατα που υπέστησαν κατ' αρχήν κατάψυξη των εσωτερικών τμημάτων τους και τα οποία μετά αποψύχθηκαν, τμηματικά ή ολικά, μπορούν να θεωρηθούν σαν κρέατα νωπά ή παγωμένα- ότι πράγματι η κατάψυξη των κρεάτων έχει σαν επακόλουθο την μεταβολή της δομής που συναντάται στα αποψυγμένα κρέατα- ότι συνεπώς τα αποψυχθέντα κρέατα, τμηματικά ή ολικά, αναφέρονται στην διάκριση 02.01 Α II α) 2 του κοινού δασμολογίου- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής ονοματολογίας του κοινού δασμολογίου,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Τα κρέατα κατοικιδίων βοοειδών, που έχουν αποψυχθεί τμηματικά ή ολικά, υπάγονται στο κοινό δασμολόγιο, στην διάκριση:  02.01: Κρέατα και σφακτά καταναλωσίμων ζώων,  συμπεριλαμβανόμενα στους αριθμούς 01.01 έως 01.04, νωπά, παγωμένα ή κατεψυγμένα:  Α. Κρέατα:  II. Βοοειδών:  α) Κατοικίδια:  2. Κατεψυγμένα  Άρθρο 2  Ο παρών κανονισμός αρχίζει να ισχύει την τρίτη ημέρα από την δημοσίευσή του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.  Έγινε στις Βρυξέλλες, στις 29 Ιουλίου 1970.  Για την Επιτροπή Ο Πρόεδρος Franco M. MALFATTI  (1) ΕΕ αριθ. Ν 14 της 21.1.1969, σ. 1.  (2) ΕΕ αριθ. Ν 172 της 22.7.1968, σ. 1.  (3) ΕΕ αριθ. Ν 142 της 20.6. 1970, σ. 3.